kardosdrur/scandi-wiki huggingface dataset:
Maskinfabrikken Norden

Maskinfabrikken Norden var en industrivirksomhed beliggende i Aalborg. 

Maskinfabrikken Norden var oprindeligt en cementfabrik i Portland-gruppen, og producerede cement fra 1898 til 1972. Fabrikken lå i den tid udenfor Aalborg by, og fabrikken har sat sit præg på landskabet vest får Aalborg, med sine store udgravninger efter kridt. Virksomheden havde eget havneanlæg i Aalborg og havde adresse på Mølholmsvej 2 i Aalborg.

I 1972 overgik "Norden" til at være en maskinfabrik, og blev senere en del af F.L. Smith - gruppen. I 1992 gik selskabet imidlertid konkurs, og virksomheden blev overtaget af et nyt selskab, der videreførte denne under navnet Maskinfabrikken Norden af 1992 A/S. Dette nye selskab gik imidlertid også konkurs få år senere i 1994. 

Efter den 2. konkurs blev dele af virksomheden videreført i to andre Aalborg firmaer: LG – montage og Nordflex Industries.

Maskinfabrikker i Danmark
Aalborgs historie
Virksomheder i Aalborg
FLSmidth
Byggematerialeproducenter i Danmark
Danske virksomheder etableret i 1898
Ophørt i 1992
Stans

Stans er hovedbyen i kantonen Nidwalden i Schweiz. Byen har  indbyggere.

Referencer

Eksterne links 
 Officielle hjemmeside 

Byer i Schweiz
Sarnen

Sarnen er hovedbyen i kantonen Obwalden i Schweiz. Sarnen har  indbyggere.

Referencer

Eksterne henvisninger 

 Officielle hjemmeside 

Byer i Schweiz
Luske

Luske er en forbryder i Andeby i Anders And-tegneserierne. I historierne arbejder han ofte sammen med Sorteper og det er oftest deres fælles fjende Mickey Mouse som ødelægger deres planer.

Anders And-figurer
Appenzell

Appenzell er hovedbyen i den schweiziske kanton Appenzell Innerrhoden.
Den har 5600 indbyggere.

Appenzell bruges også som fællesbetegnelse for de to kantoner Appenzell Innerrhoden og Appenzell Ausserrhoden, men disse er fuldt autonome kantoner og deler bortset fra navnet og historien kun sine to stemmer i Stænderrådet. Appenzell var den sidste kanton, hvor kvinder fik stemmeret.

Byen Appenzell er karakteristisk ved sine idylliske gader. Omkring Appenzell findes bjerge som f.eks. Kronberg, Ebenalp, Hohrer Kasten og Santis. Der er mange muligheder for vandreture i området.

Eksterne henvisninger 

 Officiel hjemmeside

Byer i Schweiz
Sion (Schweiz)

Sion (fransk, tysk: Sitten, wallisertysk: Sittu, latin: Sedunum) er hovedbyen i kantonen Wallis i Schweiz. Byen har  indbyggere.

Historie 

Arkæologiske udgravninger har vist, at området har været beboet siden stenalderen. Da det keltiske Wallis blev erobret af romerne i år 15 f.Kr., opstod kolonien Sedunum. I 580 blev Sedunum sæde for biskoppen af Martigny, og fra 999 blev biskoppen også verdslig hersker over området.

Demografi 
Selv om byen traditionelt var tosproglig (fransk/tysk), og over 50 % talte tysk i 1870, har det franske sprog i stor grad fortrængt tysk i nyere tid. Omkring 70 % af indbyggerne taler i dag fransk, 5 % tysk og 5 % italiensk, de øvrige er udlændinge.

Kultur og seværdigheder

Museer 

I Sion findes flere museer, deriblandt et naturhistorisk museum, et arkæologisk museum, og Musée de Valère, som udstiller bl.a. våben og uniformer.

Bygninger 

Karakteristisk for Sion er det middelalderlige bybillede, omgivet af klipperne Valère (621 m) med valfartskirken Notre-Dame de Valère (12./13. årh.) og Tourbillon med ruinen af det tidligere biskoppelige slot fra det 13. århundrede.

I gamlebyen ligger den seværdige katedral Notre-Dame-du-Glarier fra det 15. århundrede, med et romansk tårn fra det 12. århundrede.

Sydvest for katedralen ligger kirken St-Théodule. Den blev påbegyndt 1516 i sengotisk stil, men først færdig to århundreder senere. Betydelig længere i øst ligger rådhuset, bygget mellem 1657 og 1665 i renæssancestil. I trappeforhuset kan romerske indskrifter ses.

Vintersport 

Fra Sion er flere af de vigtigste vintersportssteder i Wallis tilgængelig, og Sion har flere gange konkurreret om at få de olympiske vinterlege til byen. Til legene i 2006 blev byen regnet som favorit, men tabte.

Vindyrkning 

Sion har et mildt klima, og er efter Satigny og Chamoson det vigtigste vinområdet i Schweiz. Kendte vine fra Wallis er den hvide Fendant og den røde Pinot Noir samt Dôle. Den største vindyrkersammenslutning i Schweiz, Provins, har sit hovedsæde i Sion.

Transport 

Sion ligger ved jernbanelinjen Lausanne-Brig og ved den engang vigtige alpe-transitstrækning Lausanne-Simplon-Domodossola. Byen har en lille lufthavn, som ligger lidt vest for byen.

Galleri

Referencer

Eksterne henvisninger 
 Officielle hjemmeside  

Byer i Schweiz
Valais
Vintersportssteder i Schweiz
Altdorf

Altdorf er hovedbyen i kantonen Uri i Schweiz. Byen er beliggende syd for Vierwaldstättersee og har  indbyggere.

Referencer

Eksterne henvisninger 
 Officielle hjemmeside 

Byer i Schweiz
Liestal

Liestal er en by i Schweiz med  indbyggere. Byen er siden 1833 hovedby i halvkantonen Basel-Landschaft.

Referencer

Eksterne links 
 Officielle hjemmeside 

Byer i Schweiz
Herisau

Herisau er hovedbyen i kantonen Appenzell Ausserrhoden i Schweiz. Den har 15.205 indbyggere (2006).

Eksterne henvisninger 

 Officielle hjemmeside 

Byer i Schweiz
Bornholm.nu

Bornholm.nu er en elektronisk privatejet lokalavis på Bornholm, som begyndte at udkomme den 1. september 2001. Netavisen er 100 % reklamefinansieret, og er den længstlevende danske netavis, der ikke udgives sammen med en papiravis eller af et dagblad.

Bornholm.nu har ifølge Google Analytics 13.000 unikke besøgende dagligt og omkring 3 millioner sidevisninger pr. måned.

Ejer og ansvarshavende chefredaktør er Bjarne Hansen.

Eksterne henvisninger 
 Netavisens officielle hjemmeside

Netaviser fra Danmark
Bornholm
Byer i Schweiz

Dette er en liste over byer i Schweiz.

A 
 Aarau
 Adliswil
 Affoltern am Albis
 Allschwil
 Allstätten
 Amriswil
 Anzère
 Arbon

B 
 Baar
 Baden
 Basel
 Bellinzona
 Bern (fr. Berne)
 Biel (fr. Bienne)
 Binningen
 Birsfelden
 Buchs
 Bulle
 Bülach
 Burgdorf

C 
 Carouge
 Cham
 Chur

D 
 Davos
 Delémont
 Dietikon
 Dübendorf

E 
 Ebikon
 Einsiedeln
 Emmen

F 
 Figino
 Frauenfeld
 Fribourg

G 
 Genève
 Gland
 Gossau
 Grenchen
 Gstaad

H 
 Herisau
 Horgen
 Horw

I 
 Illnau-Effretikon
 Ittgen

J 
 Jona

K 
 Kloten
 Köniz
 Kreuzlingen
 Kriens
 Küsnacht
 Küssnacht

L 
 La Chaux-de-Fonds
 Lancy
 Langenthal
 La Tour-Peilz
 Lausanne
 Le Locle
 Liestal
 Littau
 Locarno
 Lugano
 Luzern
 Lyss

M 
 Martigny
 Meilen
 Meiringen
 Meyrin
 Monthey
 Montreux
 Morcote
 Morges
 Münchenstein
 Münsingen
 Muri
 Muttenz

N 
 Neuchâtel
 Neuhausen
 Nyon

O 
 Oftringen
 Olten
 Onex
 Opfikon
 Ostermundingen

P 
 Paradiso
 Ponte Tresa
 Pratteln
 Prilly
 Pully

R 
 Rapperswil-Jona
 Regensdorf
 Reinach
 Renens
 Rheinfelden
 Richterswil
 Riehen
 Rüti

S 
 Saint-Imier
 St. Gallen
 Schaffhausen
 Schlieren
 Schwyz
 Sierre
 Sion
 Solothurn
 Spiez
 Spreitenbach
 Stäfa
 Steffisburg

T 
 Thalwil
 Thônex
 Thun

U 
 Uster
 Uzwil

V 
 Vernier
 Versoix
 Vevey
 Volketswil

W 
 Wädenswil
 Wallisellen
 Wettingen
 Wetzikon
 Wil
 Winterthur
 Wohlen
 Worb

Y 
 Yverdon-les-Bains

Z 
 Zermatt
 Zofingen
 Zollikon
 Zug
 Zürich

 
Schweiz
Nyon

Nyon er en by i Schweiz som ligger ved Genevesøen ca. 25 kilometer nord for Geneve. Byen har  indbyggere.

Jernbanen som forbinder Geneve med det øvrige Schweiz går forbi Nyon. Motorvejen E25 går også forbi Nyon. Det europæiske fodboldforbund UEFA har sit hovedkvarter i Nyon.

Referencer

Eksterne henvisninger 
 Officielle hjemmeside

Byer i Schweiz
Redwood National Park

Redwood Nationalpark er navnet på en række store parkarealer i Californien, USA. Parkerne har et samlet areal på 455 km² og bevarer 45% af den tilbageværende bestand af rødtræer, som er nogle af de højeste træer i verden. Det højeste træ i verden, Hyperion, er 115,5 meter højt og står ligeledes et sted i parkerne. Parkerne er med på UNESCOs Verdensarvsliste.

Eksterne henvisninger 

Nationalparker i USA
Verdensarvsområder i USA
Biel/Bienne

Biel/Bienne er en by i kantonen Bern i Schweiz. Byen ligger på sproggrænsen mellem tysk og fransk. Biel er det tyske navn på byen, Bienne er det franske. Der bliver skiltet på begge sprog, og fra 1. januar 2005 var byens officielle navnt "Biel/Bienne". 

Byen ligger ved den nordøstlige bred af Bielersee/Lac de Bienne. Byen Bern ligger 25 km sydøst for Biel/Bienne.
 
Byens centrum har en gotisk kirke fra 1451. Rådhuset er fra 1534.
Befolkningen er på ca. 50.000 indbyggere.

Andet 
Byen er kendt i skakverdenen for sin årlige skakturnering.

Eksterne henvisninger 

 Officielle hjemmeside

Byer i Schweiz
Kanton Bern
Thun

Thun er en by i kantonen Bern i Schweiz. Byen har  indbyggere, og ligger ved floden Aares udløb fra Thunersee. Byen regnes som porten til Berner Oberland.

Thuns vigtigste erhvervsveje er turisme, våben- og metalindustri, forlagsvirksomhed og næringsmiddelindustri.

Byen har en lang historie. Navnet Thun kommer af keltisk "dunum", og byen har været beboet siden yngre stenalder. Byens berømte slot blev bygget i 1100-tallet af Zähringer-hertugerne. Thun fik byrettigheder i 1264, og tilfaldt Bern i 1384.

Byens fodboldhold er FC Thun, som har gjort det godt internationalt set i sammenhæng med klubbens små resurser.

Referencer

Eksterne links 
 Officielle hjemmeside 

Byer i Schweiz
Kanton Bern
Børge Olsen

Børge Olaf Olsen (14. maj 1910 i Odense – 1. marts 2002 på Frederiksberg) var en dansk købmand, der var direktør for supermarkedskæden Irma 1951-1979.

Olsen voksede op på Fyn som søn af en købmand og blev uddannet indenfor kolonial i 1930. Han var selv selvstændig købmand fra 1932 til 1936, hvor han blev disponent i margarinefirmaet Kronen. Det var imidlertid under hans tid i Irma, han kom til at præge dansk detailhandel; fra 1942 som indkøbschef, senere som underdirektør og og fra 1951 som adm. direktør. Han påbegyndte hurtigt en modernisering af butikkerne, indførte selvbetjening efter inspiration fra USA og satte kundeservicen i højsædet. Blandt Olsens øvrige initiativer var store tilbudsannoncer og lanceringen af vin som dagligvare. Det var også under Olsens ledelse, at Irma udviklede sit store sortiment af egne varer, der blev produceret på egne fabrikker. Efter sin pensionering fortsatte Olsen i en årrække som medlem af Irmas bestyrelse, ligesom han også var medlem af andre virksomheders bestyrelser samt bestyrelsen for Københavns Zoo. Vagn Holck efterfulgte Olsen som adm. direktør for Irma.

Olsen var Ridder af 1. grad af Dannebrog.

Bibliografi 
 Mit Købmandsliv (selvbiografi, 1986)

Kilder 

 Med Nonneblod i årerne, nekrolog bragt i Information, 4. marts 2002

Erhvervsfolk fra Danmark
Købmænd fra Danmark
Personer fra Odense
Danskere i 1900-tallet
Riddere af 1. grad af Dannebrog
Personer i Kraks Blå Bog (afdøde)
Støttekomiteen for Tibet

Støttekomiteen for Tibet er en dansk forening, som støtter kampen for et frit Tibet. Komiteens formål er, igennem fredelige aktiviteter, at oplyse om de krænkelser på menneskerettighederne som foregår mod det tibetanske folk af Kinas regering.
Foreningen arbejder primært i Danmark.

Foreningen har ca. 300 medlemmer.

Foreningen blev oprettet den 6. marts 1989

Eksterne henvisninger
Støttekomiteen for Tibets officielle hjemmeside
Sneløven  (dansk tidsskrift, der løbende giver oplysninger om Tibet)

Foreninger fra Danmark
Tibet
Stubber Kloster

Stubber kloster ligger på en lille halvø på vestbredden af Stubbergård Sø i Sevel Sogn, Holstebro Kommune. Det hører til de jyske benediktinernonneklostre, og det nævnes første gang i 1268 som Claustrum Stubbetorp. Efter reformationen blev klosteret overtaget af kronen og i 1538 forlenes det til Iver Juel. Benediktiner-nonnerne fik lov til at blive boende og havde ret til at blive forsørget med nødvendige fødevarer af lensmanden. Klosterarkivet skal være forblevet på stedet og først efter 1800 være gået tabt ved vanrøgt. 

Den enlige klosterbygning, der er bevaret i dag, er en lille del af et oprindeligt større og firefløjet anlæg. Den udgjorde den nordlige del af klosterets vestfløj. Det var oprindeligt en højere bygning, formentlig to etager over kælderen. Det, vi ser i dag, er kælderetagen, som givet har fungeret som forrådskælder, men næppe som køkken.

De øvrige bygninger er for en stor del nedrevet i 1800-tallet og tidligere. 

Området omkring klosteret er en del af Natura 2000-område nr. 41 Hjelm Hede, Flyndersø og Stubbergård Sø, og en større naturfredning af Flyndersø, Stubbergård Sø, Hjelm- og Hjerl Heder .

Billeder

Eksterne kilder/henvisninger 

Voldsteder i Ringkøbing Amt
Klostre i Danmark
Herregårde i Ringkøbing Amt
Fredede bygninger, konstruktioner og anlæg i Holstebro Kommune
Kirke- og klosterruiner i Danmark
Cashis

Ramone Johnson, bedre kendt som Cashis (Ca$his) er en amerikansk rapper. Han er født og opvokset i Chicago men flyttede til Orange County. Cashis tidligere gruppe "The Renegades" sendte et demo bånd til Shady Records Laben, lavede Eminem en pladekontrakt med Cashis som solist. I 2006 fik han en lille del på sangen "You don`t know" med 50 Cent, Eminem og Lloyd Banks. Allerede året efter udgav han sit eget materiale. Han er også med i gruppen «Gangster Disciples».

Diskografi

Album 
 2007: The County Hound (EP)

Mixtape 
 Bogish Boy Volume 1
 Bogish Boy Volume 1.5
 Bogish Boy Volume 2
 Bogish Boy Volume 300
 DubCNN.Com presents: The Leak
 Loose Cannon Mixtape Volume 1
 Loose Cannon Mixtape Volume 2: The Blacc Jesus
 Grind Entertainment presents: Ca$his of Shady Records
 Grind Entertainment presents: Ca$his Part II: Capo Of Shady

Gæstesange 
 "Everything Is Shady"
 "We're Back"
 "You Don't Know"
 "Talkin' All That"
 "We Ride for Shady"
 "Cry Now (Shady remix)"
 "The Federation" – "We on Yo Line"
 "Jimmy Crack Corn (Remix)"
 Guest Appearance on Ditch song "life and times" {2008

Rappere fra USA
Tjek fødselsår
Personer fra Chicago
Universitetet i Franeker

Universitetet i Franeker 1585-1811 var et universitet i Franeker i vest-frisland (nu en del af Nederlandene). Det var det næstældste universitet i Nederlandende, grundlagt kort efter Universitetet i Leiden.

I begyndelsen havde universitetet et godt ry og tiltrak studerende langvejs fra. Universitetet blev nedlagt af Napoleon i 1811.

Blandt andre har danske Jesper Rasmussen Brochmand forelæst i Franeker.

Fremstående professorer og alumni 
 Lieuwe van Aitzema, historiker og diplomat
 Willem Baudartius, teolog
 Balthasar Bekker, teolog
 Court Lambertus van Beyma, politiker
 Govert Bidloo, anatom og livmedikus hos Vilhelm III af England
 Cornelius van Bynkershoek, jurist, president vid Hoge Raad der Nederlanden (Højesteret)
 Steven Blankaart, læge og entomolog
 Johannes Bogerman, professor i teologi, formand ved Synoden i Dordrecht 
 Sebald Justinus Brugmans, professor i fysik og matematik 1585 
 Pieter Burman den yngre professor i historie 1736-1744
 Petrus Camper, professor i filosofi, anatomi og kirurgi 1750 
 Johannes Coccejus, professor i hebraisk og teologi, 1643
 René Descartes, filosof (student 1629–1630)
 Johannes van den Driesche, professor i orientalske sprog ved Oxford Universitet 1575 og i Franeker 1585
 Sicco van Goslinga, statsmand og diplomat
 Willem van Haren, poet og politiker
 Onno Zwier van Haren, forfatter og politiker
 Pieter Harting, professor i medicin 1841, farmakologi og plantefysiologi ved universitetet i Utrecht
 Johann Gottlieb Heineccius professor i juridik 1724–1727
 Daniel Heinsius, student og senere professor ved universitetet i Leiden
 Tiberius Hemsterhuis, professor i grekiska och historia 1720–1740
 Ulrik Huber, professor i juridik og politisk filosof
 Theodorus van Kooten, professor i latin och historie; poet og politiker
 Johann Samuel König, professor i matematik og filosofi 1744–1749
 Sibrandus Lubbertus, professor i teologi 1585-1625
 Johannes Maccovius, professor i teologi 1615, svoger til Saskia van Uylenburgh
 Henricus Antonides Nerdenus, professor i teologi 1585-1614
 Adriaan Metius, matematiker og astronom, professor extraordinarius 1598
 Johannes Mulder, (1769–1810) student og senere professor ved universitetet i Groningen
 Mattheus Brouërius van Nidek poet
 Gerard Noodt professor i juridik 1679-1686
 Jacob Perizonius,  professor i veltalenhed og historie 1682-1693
 Murk van Phelsum, læge 
 Herman Alexander Röell, professor i teologi 
 Peter Stuyvesant, guvernør for Nieuw-Amsterdam
 Jean Henri van Swinden, professor i fysik og filosofi 1766
 Christiaan Hendrik Trotz, professor i juridik 1741
 Jan Valckenaer, jurist, patriot og diplomat
 Lodewijk Caspar Valckenaer, professor i græsk 1741-1765 
 Johannes Henricus Voorda, professor i juridik 1797-1802
 Vilhelm 4. af Oranien, Nederlandenes arvestatholder
 Campegius Vitringa, professor i orientalske sprog og teologi
 Willem Bartel van der Kooi, kunstmaler

Franeker
Etableret i 1585
Ophørt i 1881
Karl Otto Bakowski

Karl Otto Bakowski (født 8. december 1904 i Kiel, død 27. april 1970) var en tysk telefonoperatør, der under den tyske besættelse af Danmark styrede Aflytningscentralen i Helsingør for den danske modstandsbevægelse.

Karl Otto Bakowski var flygtet fra Tyskland efter Rigsdagsbranden i 1933. Han havde siden Besættelsen levet i skjul i Helsingør i Sct. Olaigade 19 hos skomager Larsen. Her opdagede Bakowski en "død" telefonlinje, som han mente kunne anvendes mod tyskerne.

Med hjælp fra den danske telefonmontør C.B. Hansen forbandt Bakowski linjen til et hjemmelavet aflytningsapparat. Efter yderligere indgreb i telefoncentralen i Helsingør kunne Bakowski aflytte Gestapos hovedkvarter i Helsingør.

Da Bakowski forstod de tyske forkortelser og militære betegnelser, og den danske modstandsbevægelse ikke kunne finde en afløser for ham, brugte han ofte op til 22 timer i døgnet ved aflytningen. Bakowski kunne finde ud af, hvilke arrestationer Gestapo planlagde, og lavede lister til modstandsgrupperne.

Bakowski mente selv, at den vigtigste oplysning han fik var den 19. september 1944, da Gestapo planlagde arrestationen af de danske politifolk. Bakowski nåede at viderebringe en advarsel, der reddede mange betjente fra at blive arresteret af tyskerne.

Bakowskis oplysninger var så succesfulde, at tyskerne anede uråd og begyndte at sende trusler i deres telefonsamtaler til ham, der aflyttede dem. De truede med at hænge ham, skære ham i småstykker osv., når de fik fat på ham.

Truslerne og de mange timers hårde aflytningsarbejde sled på Bakowskis nerver.

Tyskerne satte en undersøgelse i gang og fandt hurtigt frem til indgrebet ved telefoncentralens krydsnet. Det fik aflytningsfolkene til at holde lav profil. Men da der ikke skete yderlige, gik de i gang igen efter en uges tid. Det var en bevidst strategi fra Gestapos side, for den 17. januar 1945 slog de til mod aflytningscentralen og Bakowski blev taget på fersk gerning med hovedtelefonerne på.

Bakowski blev bragt til Gestapo hovedkvarteret på "Wisborg" i Helsingør, hvor han blev lænket på hænder og fødder. Forhørene var dog forholdsvis fredelige, da Gestapo frygtede, at Bakowski ville miste forstanden ved for hårdhændet behandling. Han kunne desuden benytte sig af sin stammen til at forsinke svarene og få tid til at tænke sig om ved forhøret. Bakowskis sagsakter og aflytningsudstyr blev overgivet til Gestapo i Shellhuset
i København. 
Da det blev bombet af englænderne 21. marts, brændte beviserne mod ham. Bakowski blev sendt til Frøslevlejren, hvor han sad til krigens slutning. Efter befrielsen indtrådte han i Militærgrupperne og var med til at opretholde ro og orden.

Bakowski modtog aldrig officiel anerkendelse for sine bedrifter under krigen og døde forholdsvis ukendt i 1970. I Sct. Olai Gade i Helsingør findes i dag en Cafe Bakowski opkaldt efter ham.

Kilder 
 Børge Hansen – Aflytningscentralen i Helsingør, s. 94-95 i Henrik A. Bengtsen m.fl. (red.) – Hverdag – Modstand – Befrielse – Frederiksborg Amt 1940-1945, Frederiksborg Amtsråd 1965.
 Karl Otto Bakowski i Modstandsdatabasen

Modstandsfolk fra Danmark
Libido

Libido er latin og betyder lyst/begær/ønske. 

I psykoanalysen (grundlagt af Sigmund Freud) er libido forplantningsdriften; nogle gange bruges termen Eros også, men bemærk at Eros har mange forskellige betydninger eksempelvis hos Platon og i Kristendommen. Freud mente, at driften er grundlæggende for alle levende væsener, og libido kaldes derfor også for livsdriften.

Referencer 

Hjernen
Følelser
Sexologi
Andermatt

Andermatt er en lille landsby som ligger i Urserendalen i den schweiziske kanton Uri, 1447 moh., ikke langt fra Skt. Gotthard-passet (2061 moh.). Byen har  indbyggere.

Andermatt er et knudepunkt for trafikken mellem Graubünden og Vestschweiz (Wallis osv.) på den ene side og nordlige områder og Ticino på den anden siden. Den er tilknyttet tre vigtige pas: Oberalppasset mod øst, St. Gotthard-passet mod syd og Furkapasset mod vest.

Byen er et kendt vintersportsted.

Eksterne henvisninger 
 Officielle hjemmeside

Byer i Schweiz
Kreuzlingen

Kreuzlingen er en by i kantonen Thurgau i Schweiz med  indbyggere. Den ligger ved Bodensøen og grænser op til byen Konstanz i Tyskland. De to byer er i dag helt sammenvoksede, og landegrænsen går imellem dem, således at Kreuzlingen egentlig mest opfattes som en bydel i Konstanz.

Referencer

Eksterne henvisninger 

 Officielle hjemmeside

Byer i Schweiz
Bodensøen
Tusind på rød

Tusind på rød er en selvbiografi fra 2006, der er skrevet af fodboldspilleren Jimmy Nielsen i samarbejde med John Laden Jensen.

Om bogen 
I Tusind på rød fortæller Jimmy Nielsen om sit liv som professionel fodboldspiller. Hovedtemaet i bogen er dog, som titlen antyder, ludomani, en sygdom Jimmy Nielsen kæmpede med mange år.

Referencer 
 

Selvbiografier
Litteratur i 2006
Ludomani
Davos

Davos er en by i det østlige Schweiz, i kantonen Graubünden. Byen ligger 1.560 m.o.h. og er den højest beliggende købstad i Europa. Byen har  indbyggere. 

Davos er meget langstrakt og smal. Byen består i realiteten af to sammenvoksede småbyer, Davos-Dorf og Davos-Platz.

Turisme 
Davos er bedst kendt som vintersportsted, men er også kendt for sin rolle som værtsby for de årlige møder i World Economic Forum, der samler kendte og indflydelsesrige mennesker til møderne hver vinter.

Byen blev oprindelig et populært rejsemål fordi klimaet blev vurderet som glimrende af læger og anbefalet for patienter med lungesygdomme. Arthur Conan Doyle skrev en artikel om skisport i 1899. Senere blev Davos berømt som vintersportsted, specielt for turister fra Storbritannien og Holland.

Davos er en populær vintersportsdestination, og blandt andet blev der i tiden, hvor hurtigløb på skøjter blev afviklet på naturlig is, afviklet adskillige internationale mesterskaber, ligesom der blev sat en række verdensrekorder, begyndende med rekorden i 1.500 m af Peder Østlund i 1898.

Infrastruktur 
Hver bydel har sin egen kabelbane: Parsenn-Bahn ved Davos-Dorf og Schatzalp-Bahn ved Davos-Platz. Schatzalp Bahn ejes af Hotel Schatzalp. Kabelbanen forbinder hovedgaden i Davos-Platz med Hotel Schatzalp, der ligger i skoven 300 meter over byen.

Davos er en af endestationerne på Bernina-Express, det tog, som gennem en spektakulær rejserute fører ned til den italienske by Tirano.

Referencer

Eksterne henvisninger 

 Officielle hjemmeside  

Graubünden
Byer i Schweiz
Vintersportssteder i Schweiz
Olten

Olten er en by i kantonen Solothurn i Schweiz, 39 km syd for Basel. Byen har  indbyggere og er et vigtigt jernbaneknudepunkt med de schweiziske statsbaners hovedværksted. Betydelig industri, blandt andet maskin- og tekstilindustri samt cementproduktion.

Referencer

Eksterne henvisninger 
 Officielle hjemmeside

Byer i Schweiz
Guillaume Apollinaire

Guillaume Apollinaire (født 26. august 1880, død 9. november 1918) var en fransk digter, forfatter og kunstkritiker. Han blev født i Italien af en polsk moder. Han døde af den spanske syge.

Det var Apollinaire, der skrev det første surrealistiske digt. Han lagde også navn til stilarten orfisme, der er inspireret af den græske sagnhelt Orpheus.

Han opfandt også kalligram-digtning, hvor ordene i digtet skrives, så de tegner et billede. Ordene skriver, hvad billedet forestiller.

Eksterne henvisninger 
 

Digtere fra Frankrig
Franskmænd i 1800-tallet
Franskmænd i 1900-tallet
Kunstkritikere fra Frankrig
Den Spanske Syge